4 หุ้นกลุ่มเดินเรือยังแรงต่อเนื่อง รับค่า BDI พุ่งอีก 62 จุด!
4 หุ้นกลุ่มเดินเรือยังแรงต่อเนื่อง รับค่า BDI พุ่งอีก 62 จุด แตะ 1,382 จุด 
6 ต.ค. 2560

ผู้สื่อข่าวรายงานว่า ราคาหุ้นบริษัท พริมา มารีน จำกัด (มหาชน) หรือ PRM ณ เวลา 10.09 น. ราคาอยู่ที่ 11.70 บาท บวก 0.40 บาท หรือ 3.54% สูงสุดที่ 11.70 บาท ต่ำสุดที่ 11.50 บาท มูลค่าซื้อขายที่ 432.08 ล้านบาท
ขณะเดียวกันหุ้น บริษัท พรีเชียส ชิพปิ้ง จำกัด (มหาชน) หรือ PSL อยู่ที่ 12.20 บาท บวก 0.20 บาท หรือ 1.67% สูงสุดที่ 12.30 บาท ต่ำสุดที่ 12.10 บาท ด้วยมูลค่าซื้อขาย 43.56 ล้านบาท ,บริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ 10.20 บาท บวก 0.10 บาท หรือ 0.99% สูงสุดที่ 10.30 บาท ต่ำสุดที่ 10.10 บาท ด้วยมูลค่าซื้อขาย 31.31 ล้านบาท
อีกทั้งหุ้น บริษัท อาร์ ซี แอล จำกัด (มหาชน) หรือ RCL อยู่ที่ 8.25 บาท บวก 0.15 บาท หรือ 1.85% สูงสุดที่ 8.30 บาท ต่ำสุดที่ 8.20 บาท ด้วยมูลค่าซื้อขาย 21.79 ล้านบาท ขณะที่ดัชนีโดยรวมบวก 0.33%
ทั้งนี้ปัจจัยที่ส่งผลให้ราคาหุ้นในกลุ่มขนส่งเดินเรือปรับตัวขึ้นแรงทั้งกลุ่ม มาจากการปรับตัวขึ้นของค่าระวางเรือ BDI ที่ล่าสุดปรับตัวขึ้น 62 จุด อยู่ที่ 1,382 จุด ทำจุดสูงสุดในรอบสัปดาห์ต่อเนื่อง